שיחה:התקופה המזוליתית

message: אני מציעה לא לשייך את הערך ל:קטגוריה:תקופות היסטוריות שהינה כללית מידי, אלא לתת-:קטגוריה:פרהיסטוריה המדויקת יותר. (הערך בעבודה לכן לא שיניתי) בברכה, גברת תרד 21:01, 23 יולי 2006 (IDT)
replies: text: פעמיים תודה לסובלנות ולהארה! בברכה --(אריק ~ שיחה 13:28, 31 יולי 2006 (IDT)

message: יצרתי גרסה משופרת של הערך, אף על פי שהגרסא לא כוללת גדלים שונים של כותרות וכותרות משנה, תמונות ואף קישורים, תיקנתי חלק גדול מהתקלדות, הורדתי הרבה פרטים מיותרים ושיפרתי את הניסוח. עשו בגרסה זו כרצונכם. עירא  שיחה 18:45, 1 בנובמבר 2006 (IST)
*הגרסה המוצעת
replies: text: :נראה שהדברים שולבו בערך. --Rex - שיחה 17:43, 6 בספטמבר 2009 (IDT)
thread_title:  עזרה בשיפור מהיר יותר של הערך 

message: גם בטבלה וגם בעצם הערך. מה שנקרא מיזולית באירופה, נקרא במזרח הקרוב ובאפריקה אפי-פליאולית (וקדם חקלאית). חשוב לבדיקה: מה המינוח במזרח הרחוק
מה שקורה מחוץ לאירופה אינו חלק מהמיזולית כפי שזה ערוך כאן, וזה מטעה. המונח "תקופת האבן התיכונה" צריך להיות מוסבר כמונח השייך לאירופה ובאותו הזמן היה כאן אפיפליאולית ונטופית שהיא הקדם-חקלאית. אגב, הכבארית, מושאבית וכו' הן מקומיות כאן, בצפון אפריקה יש תעשיות אחרות מקבילות.
replies: text: לאחרונה הרבה תגליות חדשות מסין, דברים שמשנים את התמונה, גם לגבי הביות (אורז), אני מבקש שתתעדכנו לגבי המינוח שם דודי ב - שיחה 16:36, 2 באוקטובר 2010 (IST)
thread_title:  דומני שישנה כאן אי הבנה 

message: תיקנתי כמה טעויות. הערך סובל מפיצול אישיות - האם זה ערך על התקופה המזוליתית של אירופה, כמשתמע משמו? או האם זה ערך על התקופה האפיפלאוליתית של הלבנט, כפי שעולה מתכנו? בשל העובדה שהערך למעשה אינו עוסק במזולית האירופאי אלא באפיפליאולית של א"י, אני לא רואה את הצורך בו כשיש ערכים מדויקים וטובים יותר כמו התקופה האפיפלאוליתית והתקופה האפיפלאוליתית בארץ ישראל. Reuveny - שיחה 09:23, 27 באפריל 2012 (IDT)
אולי כדאי להשאיר את פסקת התקופה המסוליתית, למחוק את השאר, ולהפוך את הערך לקצרמר הדורש הרחבה, כדי שהמונח יוסבר לקוראים. חוץ מהפסקה הזאת קיימת לדעתי כפילות עם הערכים הארצישראליים שהזכרתי לעיל. Reuveny - שיחה 09:27, 27 באפריל 2012 (IDT)
replies: text: אתה צודק. כדאי למחוק את התוכן הכפול שאינו נחוץ בערך הזה ולהקדיש ערך זה לאירופה או לערך כללי יותר שיתן סקירה עולמית עם פרק שיוקדש לארץ ישראל עם הפניה לערך מורחב בנושא זה. גילגמש • שיחה 09:32, 27 באפריל 2012 (IDT)
התחלתי לתקן את הערך ואז ראיתי שחבל על הזמן. הערך כולו לא נכון (בפרהיסטוריה תקופת האבן התיכונה היא הפליאולית התיכון) המונחים לא נכונים (המזולית והאפיפליאולית הם מונחים מקבילים ושניהם אינם שייכים לתקופת האבן התיכונה)  המידע מיושן ולא רלוונטי (למשל הדיון בתקופות הקרחון באירופה שיצא מהדיון המדעי לפני כשלושים שנה). אני מציע למחוק את הערך ולהתחיל מהתחלה. Gonen sharon - שיחה 21:26, 7 בנובמבר 2013 (IST)

text: גונן, הפתרון אם אתה מוכן לכתוב את הערך מהתחלה הוא לכתוב אותו בטיוטה, ולאחר שתסיים פשוט להעתיק את הטיוטה על התוכן הקיים. בויקיפדיה מקפידים על שמירת ההיסטוריה, אבל בדרך שאני מציעה אתה בעצם כותב אותו מההתחלה בלי מחויבות למה שכתוב בו, וכל קל יותר. שים לב מי הגיב מעליך בקשר לטיבו של הערך. חנה Hanay • שיחה • מיזם אוניברסיטת חיפה ממשיך 21:31, 7 בנובמבר 2013 (IST)
replies: text: :אולי כדאי גם שתתייעץ עם Reuveny. חנה Hanay • שיחה • מיזם אוניברסיטת חיפה ממשיך 21:33, 7 בנובמבר 2013 (IST)
replies: text: ::אהלן גונן, נחמד להיפגש כאן. אני רואה שחנה תפסה גם אותך . כדאי מאוד למחוק את הערך הזה ולכתוב משהו חדש. רק כדאי לשים לב שבכמה ספרים ישנים בעברית המונח "תקופת האבן התיכונה" באמת התייחס לתקופה המזוליתית, וכנראה בגלל זה יש בוויקיפדיה ערכים בשמות כמו "תקופת האבן החדשה" לניאולית, וכו'. כשהתחלתי לכתוב בוויקיפדיה לפני כשנה וחצי ראיתי שזה גורם לבלבול עצום אצל העורכים שלא בקיאים בנושא ותיקנתי בכמה ערכים. מה שאני מציע הוא לקרוא לMP באופן עקבי התקופה הפלאוליתית התיכונה, שם שאינו דו-משמעי (נדמה לי שגם בספר של בר-יוסף וגרפינקל וגם באנציקלופדיה לחפירות משתמשים במונח הזה, אבל הם לא לידי כרגע). באמת אין ערך כזה וכדאי לכתוב אותו - עד עכשיו הוא פשוט מפנה לערך הכללי (והעלוב למדי) התקופה הפלאוליתית. באשר לתקופה המזוליתית, הערך התקופה האפיפלאוליתית מסביר גם את המונח הזה, ואולי די בכך בינתיים. כמו שראית, יש עוד הרבה עבודה בערכי הפרהיסטוריה של וויקיפדיה (וממה שראיתי בוויקיפדיה האנגלית, המצב שם לא יותר טוב). Reuveny - שיחה 04:19, 8 בנובמבר 2013 (IST)

text: ::בעיה נוספת היא איך לקרוא לMSA - תקופת האבן התיכונה האפריקאית? אולי אתה מכיר מונח לזה בעברית שלא יבלבל? Reuveny - שיחה 04:22, 8 בנובמבר 2013 (IST)
thread_title: למחוק את הערך?

message: הבעייתיות בערך זה כבר הוסברה בסעיפים הקודמים. שורש הבעיה הוא שימוש במונח ארכאי ומבלבל ביותר ("תקופת האבן התיכונה"), שיכול להתפרש כשלוש תקופות פרהיסטוריות שונות ולא חופפות (התקופה המזוליתית של אירופה; התקופה האפיפליאוליתית של הלבנט; או התקופה הפלאוליתית התיכונה ומקבילתה, תקופה האבן התיכונה באפריקה). 
לאור הדברים שנאמרו לעיל מה שאני מבקש לעשות הוא:
# להעביר את שם הערך להתקופה המזוליתית - זו התקופה אליה כנראה התכוון המחבר.
# למחוק את רוב התוכן - זה שמתייחס למעשה להתקופה האפיפלאוליתית בארץ ישראל (ומופיע כבר בצורה טובה יותר שם), ולשלב את פסקת הפתיחה החדשה שכתב גונן בערך התקופה הפלאוליתית, עד שייכתב הערך החשוב התקופה הפלאוליתית התיכונה. 
# להשאיר את שני המשפטים המתייחסים באמת לתקופה המזוליתית ולשפר אותם כדי שיתנו הסבר לקוראים על המונח. 
אם לא תהיה התנגדות אעשה זאת תוך שבוע. Reuveny - שיחה 06:49, 17 בנובמבר 2013 (IST)
replies: text: ראובן, היום הדף התקופה הפלאוליתית התיכונה מפנה לערך תקופת האבן הקדומה. גם ערך זה מקושר לערכים רבים. האם לאחר השינוי והפיכתו לערך התקופה המזוליתית הקישורים עדיין יהיו נכונים? צריך לחשוב גם על מה תהיה השפעת השינוי על כל הערכים המקושרים. אני אפרסם את ההצעה שלך בלוח המודעות. כדאי לשמוע עורכים נוספים. חנה Hanay • שיחה • מיזם אוניברסיטת חיפה ממשיך 10:40, 17 בנובמבר 2013 (IST)
replies: text: :אני מציע שינוי בערך תקופת האבן התיכונה בלבד, לא בערכים האחרים שהזכרת. ההפניה שציינת לא תשתנה. אין קשר בין הערך כאן לתקופה הפלאוליתית ולתקופה הפלאוליתית התיכונה. כיום הערך שלפנינו מקושר לערכים שהוא צריך להיות מקושר אליהם ,בעיקר כאלה המציינים את התקופה המזוליתית של אירופה. אני כמובן אעבור על רשימת הקישורים ואתקן אם יהיו טעויות. Reuveny - שיחה 14:26, 17 בנובמבר 2013 (IST)
replies: text: ::ראובן, אם לאחר התיקון המערכת לא תאפשר לך להעביר את השם לערך התקופה המזוליתית כי זו הפניה. כתוב לי ואני אבצע את העברה. חנה Hanay • שיחה • מיזם אוניברסיטת חיפה ממשיך 17:26, 24 בנובמבר 2013 (IST)
replies: text: :::העברתי בהצלחה, וטיפלתי בטקסט לפי מה שנכתב למעלה. Reuveny - שיחה 07:20, 28 בנובמבר 2013 (IST)
thread_title:  טיפול שורש בערך - הפעם ברצינות